Figyelem: A cikkben közölt szerviztippek a saját - több évtizedes - tapasztalatinkból 
származnak. Ha te úgy érzed, hogy neked ez nem menne, félsz tőle, hogy elrontod, nincs 
elég rutinod - és ami a legfontosabb - nincs olyan szintű műszaki affinitásod a 
szereléshez, hogy belevágj, akkor inkább bízd egy profi szakszervizre a beállítást, 
javítást, vagy a cserét. Mi így csináljuk, ahogy e cikkben leírtuk, nekünk ez működik. Ha 
neked más lesz a végeredmény, akkor vállald a tetteidért a felelősséget, mivel te cseszted 
el... 


Kedves ! 
Ha még itt vagy, akkor gratulálunk. Üdvözlünk a csináld magad mániások táborában. 


A cikk sorozatból megtudhatod, hogy egy adott szerelési műveletnek mi a legegyszerűbb, leggyorsabb, vagy 
leginkább hatékony megoldási módja. Ha lépésről-lépésre követed az utasításokat, akkor kicsi rá az esély, hogy 
hibázz. Tehát fontos a képek sorrendje, egyről a kettőre haladj. Mindig használj jó minőségű szerszámot és 
minőségi kenőanyagot, hogy ne árts az alkatrésznek és maximalizáld az élettartamát. Azoknál a műveleteknél, 
melyek sok vagy drága speciális célszerszámot igényelnek, többnyire ajánlunk valami sufnituning megoldást, 
mellyel kicsivel nagyobb odafigyeléssel, megspórolhatod egy drága célszerszám árát, de ezeket tényleg csak 
saját felelősségre vállad be. Sok rizsa és körítés nem lesz, csak tömören a lényeg, de annak minden szava és 
képe fontos! Az adott képhez tartozó szöveget mindig a kép FÖLÖTT találod! Csapjunk is a lecsóba... 


Defektjavítás és defektgátló-töltés: 


Ha kerékpározol, akkor lesz defekted. Ez garantált. Vannak defektvédett külsők és ugyanilyen belsők is, de 
10090-os védelem nem létezik. Ezért hasznos, ha megtanulsz defektet javítani és belsőt foltozni. A defektjavítás 
nulladik fázisa, hogy vedd le a defektes külsőt. Ha már levetted, ragadd meg az alkalmat és végezd el a 
legfontosabb lépést, amit a , belsőt nem ragasztunk, csak cserélünk" hívei gyakran elfelejtenek. Ez pedig a külső 
gumi átvizsgálása. Ha ez elmarad, akkor csak percekig lesz javított a kerékpár, amíg fel nem pumpálod, hogy a 
korábbi, benne maradt tüske újra kiszúrja a friss belsőt is. Nyolc ujjadat dugd be a külsőbe és a belső oldalfalán 
végighúzogatva keresd a tüskét vagy üvegszilánkot. Egyúttal pásztázd a külső felszínét is, gyakran itt is 


kilátszik a tüske vége. 


Ilyen kis világosabb, kiálló részt kell keresned, mint amit a piros pötty alatt látsz. Ha rá tudsz fogni kintről, 
akkor húzd ki, ha nincs elég nagy rész kint, akkor bentről told ki valamivel, pl. a gumileszedő műanyag vége 


nagyon alkalmas erre. 


A második fontos lépés a külső gumi átvizsgálása után, hogy ha megtaláltad a felfújt és szelelő belsőn a lyukat, 
akkor jelöld be egy tollal! Bazi nagy célkereszttel! 


A célkeresztre azért van szükség, hogy a felcsiszolás után is megtaláld majd a szúrás helyét és megfelelően tudd 
majd pozicionálni a felragasztandó foltot. Felcsiszolni azért kell a belsőt, mert a belsők többségének a külső 
falán van egy kevésbé tapadó réteg, ami megakadályozza a külső és a belső összetapadását a nagy nyomás alatt. 
Nos, ehhez a folt is kevésbé tapad, ezért ezt a réteget le kell csiszolni, hogy látszódjon a sokkal feketébb gumi 
alapanyag. Olyan mértékben csiszold meg, ami kb. 30976-kal nagyobb mint a felragasztandó folt mérete. 


Kend be a felcsiszolt részt (ami nagyobb mint a folt) a vulkanizáló oldattal. Egyenletesen vidd fel. 


Hagyd száradni 1-2 percet. Erre azért van szükség, mert a gumiragasztó valójában nem ragaszt, hanem feloldja 
a gumi alapanyagát — meg majd a foltét is - de ehhez idő kell. A két feloldott rész hamarabb összetapad és 


gyorsabban asztalba lehet venni. Elég csak a belsőt bekenned, a foltra nem kell kenni. 


Gyakran kérdezik tőlünk a gumiragasztás kapcsán, hogy mi hogyan távolítjuk el a foltról a celofánt a 
felragasztás után, anélkül, hogy lejönne a a nemrég felhelyezett folt. Ugy néz ki, ezzel mindenki szív... Akkor 


most eláruljuk a nagy titkot :-) . A Tip-Top foltokon van középen egy alig látható perforálás. Ha a felragasztás 
ELŐTT e mentén félbehajtod a foltot, akkor a perforálás elenged és a felrakás után már itt megfogva lehúzható 
a celofán. Más márkájú foltokon nem garantált, hogy van ilyen, de ha nincs, egy késsel könnyen csinálhatsz 
rá... 


A folt felhelyezése előtt távolítsd el róla az alufólia réteget. 


Tapaszd fel a foltot, amit tökéletesen be tudsz pozicionálni, mivel a legelső lépésként felrajzoltad a célkeresztet. 
Várj 3-4 percet, majd húzd le a celofánt. Ha nem tudod leszedni, az sem nagy gond, rajta maradhat. Legfeljebb 
leszeded majd következő defekt javításnál ha zavar. Készen vagy a ragasztásos defekt javítással. 


Ez a ragasztásos verzió — valljuk be - nem a leggyorsabb javítási mód. Kicsit gyorsabb verzió, ha öntapadó 
foltot használsz, mivel így nem kell a vulkanizáló oldattal bajlódnod, sőt, magaddal sem kell vinned azt. 
Valamint a száradásra sem kell várnod. Szedd le az öntapadó folt hátoldaláról a védő fóliát. 


Majd helyezd fel a foltot, és nyomkodd rá alaposan. Ezen nincs celofán, így azzal sem kell bajlódni. A folton 
lévő öntapadó réteg a hagyományos ragasztókkal ellentétben NEM tartalmaz vulkanizáló oldatot, így ez nem 


, növeszti össze" a foltot és a belsőt. Egyszerűen a folt és a ragasztó réteg is annyira rugalmas, hogy a szúrásos 
defekteknél akkora felületen érintkezik a belsővel, hogy képes légmentesen lezárni a szúrást. Furcsa és egyszerű 
megoldás, de működik, ha betartasz egy szabályt. Ha nem követed el azt a hibát, hogy pl. súlycsökkentés miatt 
jelentősen kisebb méretű belsőt raksz a külsőbe, hanem méretazonosat használsz, akkor nem kell félned tőle, 
nem fog lejönni. Ha gyorsan kell foltozni, legtöbbször ez a megoldás is elég. 


Nagyobb méretű, vágásos defekteknél célszerű nagyobb, ovális vagy téglalap alakú foltot alkalmazni. Fontos az 
ovális folt elhelyezésének iránya. Mivel az ilyen vágásos defekt leginkább felütődés következménye, így a lyuk 
is hosszanti irányú, ezért sokan a foltot is a forgásirány szerint hosszában helyezik fel. Ez többnyire hiba. A 
belsők úgy vannak méretezve, hogy hosszirányban csak pár százalékot nyúlnak a felfújáskor, viszont 
keresztmetszetben a szélességi méret akár 30-4096-ot is nyúlhat. Tehát a foltnak is leginkább a szélességi 
növekedésnek kell ellentartania, így többnyire jobb, ha keresztben rakod fel. Persze van az a szakadás méret, 
aminél indokolt a hosszában felhelyezés. 


Nagy vágásnál jobb, ha kicsit több ragasztót kensz fel és ennek megfelelően 1-2 perccel többet is vársz, hogy a 
vulkanizáló oldalt jobban fel tudja oldani a belsőt. Itt is fontos, hogy kicsit nagyobb területet ragasztózz be, 
mint a folt mérete. 


Helyezd fel a foltot. 4-8 mm-es vágásnál jobb, ha keresztben rakod fel, ha ennél is hosszabb a vágás, akkor 
természetesen hosszában. 


A defektmentesítés egy másik módja, ha nem megragasztod a kilyukadt belsőt, hanem feltöltöd 
defektmentesítővel. Három különböző elven működő rendszerből választhatsz, de az első lépés minden esetben 
az lesz, hogy ki kell tekerned a szeleptűt a belsőből. Ezt praktikusan egy erre alkalmas szelepsapkával tudod 
megtenni. 

A defektmentesítők első verziója a szupermarketekben és benzinkúton is kapható hab spray, amit csak rátekersz, 
belefújod, és elvileg egy lépésben tömít, és pumpál is. A gyakorlatban viszont ez a hab dolog többnyire nem 
működik, így mi nem is javasoljuk ezek használatát. A defektmentesítők leggyakoribb verziója zselés állagú, 
mikroszálas cucc, mint pl az OKO, a Slime, a Zefal, vagy a Kenda defektmentesítője. Ezeket autó vagy Dunlop 


szelepes belsőbe javasoljuk. A zselés és mikroszálas kombó akár 4-6 mm-es lyukakkal is elbánik. Úgy működik 
mint a véralvadás, a szálak eltömik a lyukat, majd a zselé ahol levegőt kap, kissé megszilárdul. A hozzá adott 
csőrrel a képen látható módon bele kell tölteni a kerékméretnek megfelelő mennyiséget, persze csak miután 
kitekerted a szeleptűt. A felütődéses defekttel ez sem tud mit kezdeni, csak a futófelületi defekt ellen hat. 

Presta szelepes belsőbe is lehet defektmentesítőt tölteni, de csak azokba a típusokba, melyeknek ki lehet tekerni 
a szeleptűjét. Leginkább a Schwalbe belsők ilyenek. Ha látsz egy kis lelapolást a szeleptű fején, akkor 
örülhetsz, mert az a szeleptű kitekerhető. Alternatív megoldásként szóba jöhet az is, ha nem kitekerhető a 
Presta-s belső szeleptűje, hogy vágsz egy lyukat a belsőbe, feltöltöd defektmentesítővel, majd beragasztod. 


A Presta-s belsőkbe a defektgátlók azon típusát szoktuk javasolni, melyek természetes latex alapú folyadékok, 
és ezekbe csak minimális mennyiségű mikroszál van. A zselésekkel ellentétben inkább azon az elven 
működnek, hogy a latex oldat ha levegőt kap akkor ott elkezd kiszáradni, és vékony gumi filmmel tömíti le a 
lyukat. Ezért alkalmazzák ezeket a Tubeless, azaz a belső nélküli rendszereket használó bicajosok is, elsősorban 
a versenyzők. Ilyen folyadék a Stans NoTube tej, vagy Schwalbe DocBlu (ami valójában Stans), vagy a Rubena 
tej. Ezeket a tejeket 30-50 ml-es orvosi fecskendővel a legkényelmesebb betölteni, a képen látható módon. 


A defektjavítás szerszámigénye elenyésző, egy kis dobozban ennek ott a helye minden kerékpáros táskájában. 

A defektmentesítő töltés szerszámigénye sem jelentős, bár ezeket többnyire nem kerékpárboltban vagy 


webshopban célszerű beszerezni. 

Ide kattintva tudsz szerszámot beszerezni a defekt javításhoz, és defektmentesítő töltéshez! 


Ide kattintva bármikor elolvashatod e cikket a weboldalunkon, még ennél is jobb minőségben. 


Örülünk ha segíthettünk! 
Körhátszelet! 


Ardó Tamás 
BikePro WebShop 


Ha mégsem szeretnél ilyen cikkeket olvasni, akkor itt tudsz leiratkozni. 


